CELEX: 62018CN0526
Language: et
Date: 2018-08-13 00:00:00
Title: Kohtuasi C-526/18: Eelotsusetaotlus, mille on esitanud Förvaltningsrätten i Göteborg (Rootsi) 13. augustil 2018 – AA versus Migrationsverket

22.10.2018   
            
            
               ET
            
            
               Euroopa Liidu Teataja
            
            
               C 381/16
            
         
      Eelotsusetaotlus, mille on esitanud Förvaltningsrätten i Göteborg (Rootsi) 13. augustil 2018 – AA versus Migrationsverket
      (Kohtuasi C-526/18)
      (2018/C 381/17)
      Kohtumenetluse keel: rootsi
      
         Eelotsusetaotluse esitanud kohus
      
      Förvaltningsrätten i Göteborg
      
         Põhikohtuasja pooled
      
      
         Kaebuse esitaja: AA
      
         Vastustaja: Migrationsverket
      
         Eelotsuse küsimused
      
      
                  1.
               
               
                  Kas Schengeni lepingu rakendamise konventsiooni või Schengeni piirieeskirjade sätetega on vastuolus sellised liikmesriigi õigusnormid nagu need, mis sisalduvad Rootsis elamisloa saamise ajutiste piirangute seaduse (2016:752) artiklis 16f, kus on sätestatud, et selles riigis viibivale kolmanda riigi kodanikule võib anda tähtajalise elamisloa õppimiseks gümnaasiumiastmes ka juhul, kui selle välismaalase isikusamasus ei ole tõsikindlalt tuvastatud ja kui see isik ei ole esitanud usutavaid andmeid oma väidetava isikusamasuse kohta?
               
            
                  2.
               
               
                  Kui leitakse, et Schengeni acquis’st tuleneb sellises olukorras nõue, et isikusamasus peab olema tõsikindlalt tuvastatud või et selle kohta peavad olema usutavad andmed, siis kas tagasisaatmisdirektiivi (1) või liidu mõne muu õigusakti sätteid saab tõlgendada nii, et need lubavad sellest isikusamasusega seotud nõudest erandi tegemist?
               
            
         (1)  Euroopa Parlamendi ja nõukogu 16. detsembri 2008. aasta direktiiv 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT L 348, lk 98).